CELEX: 32020D0457
Language: da
Date: 2020-03-27 00:00:00
Title: Rådets afgørelse (EU) 2020/457 af 27. marts 2020 om fastlæggelse af den holdning, der skal indtages på Den Europæiske Unions vegne i Det Internationale Kornråd til Republikken Serbiens tiltrædelse af konventionen om kornhandel af 1995

30.3.2020   
               
               
                  DA
               
               
                  Den Europæiske Unions Tidende
               
               
                  L 97/12
               
            
         RÅDETS AFGØRELSE (EU) 2020/457
         af 27. marts 2020
         om fastlæggelse af den holdning, der skal indtages på Den Europæiske Unions vegne i Det Internationale Kornråd til Republikken Serbiens tiltrædelse af konventionen om kornhandel af 1995
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Konventionen om kornhandel af 1995 (»konventionen«) blev indgået af Unionen ved Rådets afgørelse 96/88/EF (1) og trådte i kraft den 1. juli 1995. Konventionen blev indgået for en periode på tre år.
                  
               
                     (2)
                  
                  
                     I henhold til konventionens artikel 33 kan Det Internationale Kornråd forlænge konventionen med på hinanden følgende perioder, der hver for sig ikke må overstige to år. Siden konventionens indgåelse er den med regelmæssige mellemrum blevet forlænget med yderligere to år ad gangen. Den blev senest forlænget ved en beslutning truffet af Det Internationale Kornråd den 10. juni 2019 (2) og er gyldig indtil den 30. juni 2021.
                  
               
                     (3)
                  
                  
                     I henhold til konventionens artikel 27, stk. 2, er denne åben for tiltrædelse af regeringer for alle stater på de betingelser, som Det Internationale Kornråd måtte finde passende.
                  
               
                     (4)
                  
                  
                     Den 1. marts 2012 tildelte Det Europæiske Råd Serbien kandidatstatus.
                  
               
                     (5)
                  
                  
                     Republikken Serbien ansøgte den 23. januar 2020 formelt om tiltrædelse af konventionen.
                  
               
                     (6)
                  
                  
                     Republikken Serbien er en stor producent af korn, navnlig majs.
                  
               
                     (7)
                  
                  
                     Det er hensigtsmæssigt at fastlægge den holdning, der skal indtages på Unionens vegne i Det Internationale Kornråd, da Serbiens tiltrædelse af konventionen er i Unionens interesse —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Unionens vegne i Det Internationale Kornråd, er at godkende Republikken Serbiens tiltrædelse af konventionen om kornhandel af 1995.
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 27. marts 2020.
            
               
                  På Rådets vegne
               
               A. METELKO-ZGOMBIĆ
               
                  Formand
               
            
         
         
            (1)  Rådets afgørelse 96/88/EF af 19. december 1995 om Det Europæiske Fællesskabs godkendelse af konventionen om kornhandel og konventionen om fødevarehjælp, der tilsammen udgør den internationale kornoverenskomst af 1995 (EFT L 21 af 27.1.1996, s. 47).
         
            (2)  Rådets afgørelse (EU) 2019/813 af 17. maj 2019 om fastlæggelse af den holdning, der skal indtages på vegne af Den Europæiske Union i Det Internationale Kornråd for så vidt angår forlængelsen af konventionen om kornhandel af 1995 (EUT L 133 af 21.5.2019, s. 19).